ai4bharat/Pralekha huggingface dataset:
ஊரக வளர்ச்சி அமைச்சகம்
தீன் தயாள் உபாத்யாயா கிராம கவுசல்யா திட்டத்தின் மறுஆய்வு: 7 லட்சத்துக்கும் மேற்பட்டோருக்கு வேலை
மக்களவையில் கேள்வி ஒன்றுக்கு மத்திய ஊரக மேம்பாட்டுத்துறை இணையமைச்சர் சாத்வி நிரஞ்சன் ஜோதி எழுத்துபூர்வமாக தாக்கல் செய்த பதிலில் கூறியிருப்பதாவது:
தீன் தயாள் உதாத்யாயா கிராம கவுசல்யா திட்டம், மாநிலங்கள் மற்றும் யூனியன் பிரதேசங்களுடன் அவ்வப்போது மறுபரிசீலனை செய்து அமல்படுத்தப்படுகிறது. மேலும், நிதி ஆயோக்கும், இத்திட்டத்தை மதிப்பீடு செய்துள்ளது.
2021-22ம் நிதியாண்டில் இத்திட்டத்தின் கீழ் 2.80 லட்சம் பேருக்கு பயிற்சி அளித்து 1.96 லட்சம் பேரை பணியமர்த்தவும் இலக்கு நிர்ணயிக்கப்பட்டுள்ளது.
கடந்த 2014-15ம் ஆண்டிலிருந்து இதுவரை 7 லட்சத்துக்கும் மேற்பட்டோர் பணியமர்த்தப்பட்டுள்ளனர். தற்போது, நாடு முழுவதும், பல பயிற்சி மையங்களில் 1/28 லட்சம் பேர் பயிற்சி பெற்றுவருகின்றனர்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810966
விண்வெளித்துறை
சந்திரயான்-3 வெற்றிகரமாக செலுத்தப்பட்டது இந்தியாவின் உள்நாட்டுத் திறன்களை மீண்டும் உறுதிசெய்கிறது, ஆறு தசாப்தங்களுக்கு முன் விக்ரம் சாராபாய் கண்ட கனவை நனவாக்குகிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
சந்திரயான்-3 வெற்றிகரமாக செலுத்தப்பட்டது இந்தியாவின் உள்நாட்டுத் திறன்களை மீண்டும் உறுதிசெய்கிறது, ஆறு தசாப்தங்களுக்கு முன் விக்ரம் சாராபாய் கண்ட கனவை நனவாக்குகிறது என்று மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார். சந்திரயான்-3 செலுத்தப்பட்டபின் ஸ்ரீஹரிகோட்டாவில் பேசிய டாக்டர் ஜிதேந்திர சிங், விக்ரம் சாராபாய் காலத்தில் வளங்கள் குறைவாக இருந்திருக்கலாம், ஆனால் தன்னம்பிக்கை குறைவாக இல்லை. ஏனெனில் அவர் தன் மீதும் இந்தியாவின் உள்ளார்ந்த திறன் மற்றும் அறிவின் மீதும் நம்பிக்கை கொண்டிருந்தார்.
பிரதமர் மோடியின் மேற்கோளை சுட்டிக்காட்டிய அமைச்சர், “வானம் எல்லை அல்ல” என்றார். பிரதமரின் வார்த்தைகளுக்கு இணங்க, சந்திரயான் -3 இன்று வானத்தின் எல்லையைத் தாண்டி பிரபஞ்சத்தின் ஆராயப்படாத எல்லைகளைக் கண்டறியச் சென்றுள்ளது” என்றும் அவர் கூறினார்.
"இது இந்தியாவிற்குப் பெருமை சேர்க்கும் தருணம் என்றும் வரலாற்றை உருவாக்குவதில் ஒரு பகுதியாக ஸ்ரீஹரிகோட்டாவில் இருக்கும் நம் அனைவருக்கும் இது ஒரு சிறப்பான தருணம்" என்றும் டாக்டர் ஜிதேந்திர சிங் கூறினார்.
"இந்தியத் தாய், இந்த அமிர்தகாலத்தின் அடுத்த 25 ஆண்டுகளில் நுழையும் போது, 21 ஆம் நூற்றாண்டில் வளர்ந்து வரும் உலகச் சூழ்நிலையில் உலகளாவிய முன்னணிப் பங்கை வகிப்பதாக அவள் உறுதியளிக்கிறாள்" என்று கூறி டாக்டர் ஜிதேந்திர சிங் பேச்சை நிறைவு செய்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய புதிய தகவல்: நோய் பாதிப்பு மற்றும் கட்டுப்படுத்துதல்
நாட்டில் இதுவரை 29 பேருக்கு கொவிட்-19 பாதிப்பு இருப்பது கண்டறியப்பட்டுள்ளது. இவர்களில், மூன்று பேர்  மூன்று பேர் குணமடைந்து வீடு திரும்பியுள்ளனர். மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ்வர்தன், நாடாளுமன்ற இரு அவைகளிலும் இன்று தாக்கல் செய்த அறிக்கையில் இதனைத் தெரிவித்துள்ளார்.
04 மார்ச், 2020  முதல் வெளிநாடுகளிலிருந்து வருவோருக்கு உடற்பரிசோதனை கட்டாயமாக்கப்பட்டு, நேற்று மாலை முதற்கொண்டே பெரும்பாலான விமான நிலையங்களில் நடைமுறைக்கு வந்துள்ளது. இது இன்று மேலும் உறுதிப்படுத்தப்பட்டு, மாநில அரசுகளால் கூடுதல் பணியாளர்களும் பணியமர்த்தப்பட்டுள்ளனர்.
பயணிகள் மூலமாக கொவிட்-19 பரவுவது தவிர, சமுதாய ரீதியாக சில இடங்களில் பரவி இருப்பதும் தெரியவந்துள்ளது, எனவே, மாவட்ட ஆட்சித் தலைவர்களையும் இதற்கான பணியில் ஈடுபடுத்த முடிவு செய்யப்பட்டிருப்பதோடு, மாநில அரசுகளும், மாவட்ட, வட்டார மற்றும் கிராம அளவிலான அதிவிரைவுக் குழுக்களை ஏற்படுத்துமாறு கேட்டுக் கொள்ளப்பட்டுள்ளன.
கொவிட்-19-ஐ கட்டுப்படுத்தும் பணியில் தனியாரும் ஈடுபடுத்தப்பட உள்ளனர். இது சம்பந்தப்பட்டவர்களுடன் மத்திய சுகாதார அமைச்சர் இன்று மாலை ஆலோசனை நடத்தவுள்ளார்.
கொவிட்-19 அறிகுறி தென்பட்டவர்களில் இதுவரை 3,542 பேரின் ரத்த மாதிரிகள் பரிசோதனைக்கு அனுப்பப்பட்டு, அதில் 29 பேருக்கு நோய் பாதிப்பு இருப்பது உறுதி செய்யப்பட்டுள்ளது. மேலும் 92 பேரின் ரத்த மாதிரிகளைப் பரிசோதிக்கும் பணி நடைபெற்று வருவதுடன், 23 பேரின் ரத்த மாதிரிகள் மீண்டும் பரிசோதிக்கப்பட்டு, நோய் பாதிப்பு உறுதிசெய்யப்பட்டுள்ளது.
(
மின்னணு மற்றும் தகவல் தொழில்நுட்பம்
உத்தரப்பிரதேச மாநிலம் காசியாபாதில் ஆதார் சேவை மையம் ராஜீவ் சந்திரசேகர், ஜெனரல் வி கே சிங்  ஆகியோரால் திறந்துவைக்கப்பட்டது
ஆதார் மற்றும் டிபிடி பயன்பாட்டால் ரூ.1.78 லட்சம் கோடி மக்கள் வரிப்பணம் சேமிக்கப்பட்டுள்ளது: ராஜீவ் சந்திரசேகர்
உத்தரப்பிரதேச மாநிலம் காசியாபாதில் இன்று 5வது ஆதார் சேவை மையத்தை மத்திய திறன் மேம்பாடு மற்றும் தொழில்முனைவோர், மின்னணுவியல் மற்றும் தகவல் தொழில்நுட்பத்துறை இணையமைச்சர் ராஜீவ் சந்திரசேகர், மத்திய சாலைபோக்குவரத்து மற்றும் நெடுஞ்சாலைகள், விமானப் போக்குவரத்துத்துறை இணையமைச்சர் ஜெனரல் வி கே சிங்  ஆகியோர் கூட்டாக திறந்துவைத்தனர். இந்த ஆதார் சேவை மையம் நாளொன்றுக்கு ஆயிரம் பேரின் கோரிக்கைகளை கையாளும் திறன்கொண்டது. இந்த நிதியாண்டின்போது மேலும் நான்கு ஆதார் சேவை மையங்கள் தொடங்க திட்டமிடப்பட்டுள்ளது.
இந்த நிகழ்ச்சியில் பேசிய அமைச்சர் ராஜீவ் சந்திரசேகர் இந்த மையம் காசியாபாத் மக்களுக்கு அர்ப்பணிக்கப்படுவதாக கூறினார். பிரதமர் நரேந்திர மோடியின் டிஜிட்டல் இந்தியா தொலைநோக்கு திட்டம் குறித்து பேசிய அவர், இந்தியா போன்ற வளரும் நாட்டில் மூன்று முக்கியமான பயன்கள் தொழில்நுட்பத்தால் கிடைக்கின்றன என்றார். ஒன்று, தொழில்நுட்பம் மக்களின் வாழ்க்கையில் மாற்றத்தை ஏற்படுத்துகிறது. இரண்டு, பொருளாதார வாய்ப்புகளை விரிவாக்குகிறது. மூன்று, சில தொழில்நுட்பங்களில் உத்திகள் வகுப்பதற்கான திறன்களை உருவாக்குகிறது.
கடந்த ஆறாண்டுகளாக மேற்கொள்ளப்பட்ட டிஜிட்டல் இந்தியா இயக்கத்தின் மூலம் ஏழை எளிய மக்களுக்கான நலத்திட்டங்களுக்கு அரசு விடுவிக்கும் தொகை முழுவதும் அவர்களை சென்றடைகிறது என்று அமைச்சர் கூறினார். மத்திய அரசால் விடுவிக்கப்படும் 100 பைசாவில் 15 பைசா மட்டுமே பயனாளிகளை சென்றடைகிறது என்று முன்னாள் பிரதமர் ஒருவர் 1980களில் ஒப்புக்கொண்டதை அவர் சுட்டிக்காட்டினார்.
தற்போது டிஜிட்டல் இந்தியா திட்டத்தின் ஒரு பகுதியாக உள்நாட்டிலேயே உருவாக்கப்பட்ட கோவின் இணையதளம் காரணமாக இந்தியாவில் 100 கோடிக்கும் அதிகமான மக்கள் தடுப்பூசி செலுத்திக்கொண்டிருப்பதை ஓர் உதாரணமாக அமைச்சர் எடுத்துரைத்தார். பல நாடுகள் தங்களின் தடுப்பூசி திட்டத்தை செயல்படுத்த இந்த இணையதளத்தைப் பெரிதும் நாடுவதாக அவர் கூறினார். ஆதார் மற்றும் டிபிடி பயன்பாட்டால் மக்கள் வரிப்பணத்திலிருந்து 2020 மார்ச் நிலவரப்படி ரூ.1.78 லட்சம் கோடி சேமிக்கப்பட்டிருப்பதாக ராஜீவ் சந்திரசேகர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773720
புள்ளியியல் மற்றும் திட்ட அமலாக்கம் அமைச்சகம்
ஜூலை, 2020 மாதத்துக்கான தொழில் உற்பத்திக் குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் 
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12ஆம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும்.
தயாரிப்புத் தொழிற்சாலைகள்/நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
கொவிட்-19 பெருந்தொற்று பரவிவருவதைக் கட்டுப்படுத்த, முன்னெச்சரிக்கை நடவடிக்கையாக நாடு முழுவதும் ஊரடங்கை மத்திய அரசு அறிவித்ததைத் தொடர்ந்து, பெரும்பாலான தொழில்துறை நிறுவனங்கள் 2020 மார்ச் மாத இறுதி வாரத்திலிருந்து இயங்கவில்லை. இது பொதுமுடக்கக் காலத்தில் நிறுவனங்களின் உற்பத்தியில் பாதிப்பை ஏற்படுத்தியது. அதைத் தொடர்ந்து கட்டுப்பாடுகள் தளர்த்தப்பட்ட நிலையில், தொழில் நடவடிக்கைகள் மீண்டும் தொடங்கின. ஜூலை 2020-க்கான குறியீடு 118.1 ஆக இருக்கிறது. இது ஏப்ரல் 2020-இல் 54 ஆகவும், மே மாதத்தில் 89.5 ஆகவும், ஜூனில் 108.9 ஆகவும் இருந்தது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653370
(Visitor Counter : 59
பாதுகாப்பு அமைச்சகம்
ஏவியாஇந்த்ரா 2018 போர்ப்பயிற்சி 10 டிசம்பர் 2018 அன்று தொடங்குகிறது
இந்திய விமானப்படை மற்றும் ரஷ்ய கூட்டமைப்பின் வான்படையும் இணைந்து ஏவியாஇந்த்ரா என்ற பெயரில் பணி சார்ந்த சிறப்பு போர்ப்பயிற்சியை, ஜோத்பூர் விமானப்படை தளத்தில் 2018 டிசம்பர் 10-21 வரை நடத்த திட்டமிட்டுள்ளன. இந்திய விமானப்படை – ரஷ்ய கூட்டமைப்பின் வான்படை இணைந்து மேற்கொள்ளும் ஏவியாஇந்த்ரா போர்ப்பயிற்சி முதன் முதலில் 2014 ஆம் ஆண்டு நடத்தப்பட்டது.
ஏவியாஇந்த்ரா 2018, இந்திய விமானப்படை – ரஷ்ய கூட்டமைப்பின் வான்படை இணைந்து மேற்கொள்ளும் 2-வது பெரிய போர்ப்பயிற்சி ஆகும். இந்தப் போர்ப்பயிற்சி, இரண்டு கட்டங்களாக நடத்தப்பட உள்ளது. இந்தப் பயிற்சியில், அந்நிய நாட்டின் விமானங்கள் எதுவும் கொண்டுவரப்பட மாட்டாது என்பதே இதன் சிறப்பு அம்சமாகும். ரஷ்யாவின் லிபெட்ஸ்க் விமானப்படை தளத்தில் 2018 செப்டம்பர் 17 முதல் 28 வரை நடைபெற்ற கூட்டுப் போர்ப்பயிற்சியில் பங்கேற்ற இந்திய விமானப்படை விமானிகள், ரஷ்ய விமானிகளுடன் இணைந்து ரஷ்யக் கூட்டமைப்பின் வான்படை விமானத்தில்தான் பயிற்சி மேற்கொண்டனர்.
அதேபோன்று, இந்தியாவில் நடைபெறவுள்ள பயிற்சியிலும் ரஷ்யக் கூட்டமைப்பின் வான்படை விமானிகள், இந்திய விமானப்படை விமானத்தில் இந்திய விமானிகளுடன் இணைந்தே பயிற்சி மேற்கொள்ளவுள்ளனர். இது இருநாட்டு விமானப்படைகளுக்கும் பொதுவான நடைமுறையாகும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 116.87 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.31 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 12,510 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,34,547 என அதிகரித்துள்ளது.
கடந்த 24 மணி நேரத்தில் 8,488 பேருக்கு புதிதாக தொற்று ஏற்பட்டுள்ளது. இது 538 நாட்களில் மிக குறைந்த அளவு
இந்தியாவில் கொவிட் சிகிச்சை பெறுபவர்களின் எண்ணிக்கை 1,18,443; இது 534 நாட்களில் மிக குறைந்த அளவு
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.34 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 1.08, இது கடந்த 49 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.93 ஆகும். இது கடந்த 59 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.25 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773846
மத்திய அமைச்சரவை
இந்திய சமூக நல நிதியத்தின் வழிகாட்டு நெறிகளில் திருத்தம் கொண்டுவர மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் குழு இந்திய சமூக நல நிதியத்தின்  வழிகாட்டு நெறிகளில் சில திருத்தங்களைக் கொண்டுவருவதற்கு ஒப்புதல் அளித்துள்ளது.
வெளிநாடுகளில் வசிக்கும் இந்தியர்களுக்கு அவசர உதவி தேவைப்படும்போதும் துயரச் சூழல் ஏற்படும்போதும் உரிய வகையில் உதவுதற்காக இந்திய சமூக நல நிதியம்  2009ம் ஆண்டு நிறுவப்பட்டது. இந்த நிதியத்தின் மூலம் உதவி கிடைப்பதற்கான் வாய்ப்பை விரிவு செய்யும் வகையில் பரந்துபட்ட முறையில் திருத்தப்பட்ட வழிகாட்டு நெறிகள் அமையும். இந்த வழிகாட்டு நெறிகள் முக்கியமான மூன்று அம்சங்கள் கொண்டவை. துயரச் சூழ்நிலையில் வெளிநாடுகளில் உள்ள இந்தியர்களுக்கு உதவுவது, சமூகநலச் செயல்பாடுகள், தூதரக அளவிலான சேவைகளை மேம்படுத்துவது ஆகியவை ஆகும். வெளிநாடுகளில் உள்ள இந்தியர்களின் கோரிக்கைகள், வேண்டுகோள்களை உடனடியாகக் கவனிக்க வெளிநாடுகளில் உள்ள தூதரக அலுவலகங்கள், இதர அலுவலகங்கள் செயல்பட வழி செய்யும்.
இவ்வாறு துயரச் சூழலில் சிக்கியிருக்கும் இந்தியர்களுக்கு உதவுவது மட்டுமின்றி உள்நாட்டு மோதல்களில் சிக்கியுள்ள லிபியா, ஈராக், யேமன், தெற்கு சூடான் உள்ளிட்ட நாடுகளிலிருந்து இந்தியர்களைப் பாதுகாப்பாக மீட்கவும்சவுதி அரேபியா உள்ளிட்ட நாடுகளில் உரிய ஆவணமின்றி பணியில்அமர்த்தப்பட்டு 2013ம் ஆண்டு சோதனையில்  பிடிபட்டு, 2017ம் ஆண்டு பொதுமன்னிப்புக்கு ஆளாகி இக்கட்டான சூழ்நிலையில் உள்ள இந்தியர்களைக் காப்பாற்றுவதற்கு உதவவும் இந்நிதியம் செயல்படுகிறது. இந்நிதியத்தின் மூலம் பாதிக்கப்பட்டோரை மீட்டு, உதவி செய்யும் பணிகள் உலக அளவில் பாராட்டப்படுகின்றன. இது வெளிநாடுகளில் வேலை தேடிச் செல்வோர் இக்கட்டான நிலையில் இந்தியாவின் உதவியைப் பெறலாம் என்ற நம்பிக்கையை அடைவதாக உள்ளது.
இந்திய சமூக நல நிதியத்தின்  சேவை அனைத்து வெளிநாடுகளில் உள்ள தூதரக அலுவலகங்கள், இதர அலுவலகங்களிலும் விரிவுபடுத்தப்பட்டுள்ளது. இந்திய தூதரகங்களிலும் இதர அலுவலகங்களும் அளிக்கும் சேவைக்கான கட்டணத்தை வசூலிப்பதன் மூலம் இந்த நிதியத்துக்கு நிதி பெறப்படுகிறது.
ஜல்சக்தி அமைச்சகம்
தூய்மை கங்கா தேசிய இயக்கத்தின் 45-வது நிர்வாக குழு கூட்டத்தில் ரூ. 1145 கோடி மதிப்பிலான திட்டங்களுக்கு அனுமதி
தூய்மை கங்கா தேசிய இயக்கத்தின் 45-வது நிர்வாக குழு கூட்டம் அதன் தலைமை இயக்குநர் திரு ஜி. அசோக் குமார் தலைமையில் நடைபெற்றது. இந்தக் கூட்டத்தில் ரூ. 1145 கோடி மதிப்பீட்டில் வடிகால் மேலாண்மை, தொழில்துறை மாசு கட்டுப்பாடு, பல்லுயிர் பாதுகாப்பு மரம் நடுதல், ஆற்றுப் படுகை மேம்பாடு மற்றும் பரவலாக்கப்பட்ட கழிவுநீர் சுத்திகரிப்பு ஆகியவை சம்பந்தமான 14 திட்டங்களுக்கு அனுமதி அளிக்கப்பட்டது.
உத்தராகண்ட், உத்தரப்பிரதேசம், பிகார், ஜார்க்கண்ட் மற்றும் மேற்கு வங்கம் ஆகிய ஐந்து முக்கிய கங்கை படுகையில் உள்ள மாநிலங்களில் கழிவுநீர் மேலாண்மைக்கான எட்டுத் திட்டங்கள் இதில் அடங்கும். ரூ. 308.09 கோடி மதிப்பில் நான்கு வடிகால் மேலாண்மை திட்டங்களை உத்தரப் பிரதேசத்தில் மேற்கொள்ள ஒப்புதல் அளிக்கப்பட்டது. அதேபோல அம்மாநிலத்தின் நான்கு மாவட்டங்களில் நான்கு பல்லுயிர் பூங்காக்களை அமைக்கவும் கூட்டத்தில் அனுமதி வழங்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1864057
ரெயில்வே அமைச்சகம்
63வது ரயில்வே வார விழா: 100 ஊழியர், அலுவலர்களுக்குத் தேசிய விருது
ரயில்வே துறையின் நான்கு மண்டலங்களில் நடைபெற்ற போட்டிகளில் வெற்றி பெற்றவர்களுக்கும் 113 ரயில்வே ஊழியர்கள், அலுவலர்களுக்கும் அவர்களது செயல்திறனைப் பாராட்டி மத்திய ரயில்வே மற்றும் நிலக்கரித் துறை அமைச்சர் திரு. பியுஷ் கோயல் விருதுகளை வழங்கினார். போபாலில் ஏப்ரல் 16ம் தேதி நடைபெற்ற 63வது ரயில்வே வார தேசிய விருது வழங்குவதற்கான நிகழ்ச்சியில் இந்த விருதுகளை அவர் வழங்கினார்.
நிகழ்ச்சியில் பேசிய அமைச்சர் திரு. பியுஷ் கோயல், ரயில்வே பணியாளர்கள் தங்களது சீரிய பணிகளை உத்வேகத்துடனும் குழு மனப்பான்மையுடனும் தொடர்ந்து மேற்கொள்ளும்படி கேட்டுக் கொண்டார்.
மத்தியப் பிரதேசத்தில் ரயில்வே துறை வேகமாக முன்னேறிவருகிறது என்று அமைச்சர் சுட்டிக்காட்டினார்.
இந்த நிகழ்ச்சியை ஒட்டி அவர் ஓர் அறிவிப்பையும் வெளியிட்டார்.
“22911/22912 எண் கொண்ட இந்தூர் – ஹவுரா – இந்தூர் இடையில் இயங்கும் ஷிப்ரா எக்ஸ்பிரஸ் ரயிலில் உணவக வசதி ஏற்படுத்தப்படும். அத்துடன், தற்போது வாரம் மூன்று முறை என இயங்கிவரும் இந்த ரயில்சேவை தினசரிச் சேவையாக அதிகரிக்கப்படும்” என்றும் அவர் தெரிவித்தார்.
விவசாயத்துறை அமைச்சகம்
பஞ்சாப், ஹரியானா, உ.பி. மற்றும் தில்லி மாநிலங்களில் பயிர்க்கழிவுகளைக் கையாளவதற்கான பயிர்க்கழிவு மேலாண்மை வழிகாட்டுதல்களை அரசு திருத்தியமைத்துள்ளது
பஞ்சாப், ஹரியானா, உத்தரப்பிரதேசம், தில்லி ஆகிய மாநிலங்களில் உற்பத்தி செய்யப்படும் பயிர்க்கழிவுகளை சிறப்பாகக் கையாள பயிர்க்கழிவு மேலாண்மை வழிகாட்டுதல்களை அரசு திருத்தியமைத்துள்ளது.
திருத்தப்பட்ட வழிகாட்டுதல்களின்படி, விவசாயிகளுக்கும், வைக்கோலைப் பயன்படுத்தும் நிறுவனங்களுக்கும் இடையே இரு தரப்பு ஒப்பந்தம் மேற்கொள்ளப்படும். பயிர்கழிவுகளை மறு சுழற்சி செய்ய உதவும் இயந்திரங்கள் மற்றும் உபகரணங்களை வாங்க அரசு நிதியுதவி அளிக்கும்.
திட்ட மதிப்பீட்டில் மத்திய மற்றும் மாநில அரசுகள் இணைந்து 65% நிதியுதவி வழங்கும். மறுசுழற்சி செய்யப்படும் மூலப்பொருட்களின் முதன்மை நுகர்வோராக செயல்படும் நிறுவனங்கள் 25% நிதியளிக்கும்.
இந்த முயற்சியால் ஏற்படும் நன்மைகள்;
• மூன்று ஆண்டு காலத்தில், வயல்வெளிகளில் எரிக்கப்பட வேண்டிய 1.5 மில்லியன் மெட்ரிக் டன் பயிர்க்கழிவுகள் சேகரிக்கப்படும் என எதிர்பார்க்கப்படுகிறது.
• மரக்கன்றுகளை எரிப்பதால் ஏற்படும் காற்று மாசு கணிசமாகக் குறையும்.
• இதன் மூலம் கிடைக்கும் வைக்கோல் மின்சாரம், எத்தனால், உயிரி வாயு உற்பத்தி போன்றவற்றில் பயன்படுத்தப்படுகிறது.
• இதனால் உயிரி எரிபொருள் மற்றும் ஆற்றல் துறைகளில் புதிய முதலீடுகள் ஏற்படும்.
விவசாயத்துறை அமைச்சகம்
பிரதமர் பயிர்க் காப்பீட்டுத் திட்டத்தின் கீழ், 2020 கரீப் பருவத்திற்கு விவசாயிகள் பதிவு முழுவீச்சில் நடக்கிறது
பிரதமர் பயிர்க் காப்பீட்டுத் திட்டத்தின் கீழ், 2020 கரீப் பருவத்திற்கான விவசாயிகள் பதிவு நாட்டிலுள்ள பல்வேறு மாநிலங்கள் மற்றும் யூனியன் பிரதேசங்களில் முழுவீச்சில் நடைபெற்று வருகிறது. அனைத்து விசாயிகளுக்கும் பதிவை மத்திய அரசு இலவசமாக செய்து வருகிறது. பிரிமியத் தொகையை மட்டும் விவசாயிகள் செலுத்த வேண்டும். விவசாயிகள் தங்கள் உணவுப் பயிர்களைக்  காப்பீடு செய்து, காப்பீட்டுத் தொகையில் 2 சதவீதம் என்ற மிகக் குறைவான காபீட்டுத்தொகையைச் செலுத்தினால் போதும். எஞ்சிய காபீட்டுத்தொகையை மத்திய, மாநில அரசுகள் மானியமாக வழங்குகின்றன. நடப்பு 2020 கரீப் பருவத்தில் சில மாநிலங்கள் மற்றும் யூனியன் பிரதேசங்களில் பதிவுகளைச் செய்வதற்கான அவகாசம் 2020 ஜூலை 31-ஆம் தேதியுடன் முடிவடைகிறது.
விவசாயிகளை ஊக்குவிக்கும் வகையில், மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர், காணொளி மூலம் வெளியிட்டுள்ள அறிக்கையில், அனைத்து விவசாயிகளும் பிரதமர் பயிர்க் காப்பீட்டுத் திட்டத்தின் கீழ் தங்களைப் பதிவு செய்து கொண்டு, இயற்கைப் பேரிடர்களால் ஏற்படும் பயிர்ச்சேதம், விளைச்சல் இன்மையால் ஏற்படும் நிதி இழப்பு ஆகியவற்றிலிருந்து பாதுகாத்துக் கொள்ளுமாறு கேட்டுக்கொண்டுள்ளார். .
விதைப்புக்கு முன்பிருந்து அறுவடை முடியும் வரையிலான நடவடிக்கைகள் முழுவதற்கும் பயிர் இழப்பு ஏற்பட்டால் பாதுகாப்பை இந்தத் திட்டம் உறுதி செய்கிறது. இத்திட்டத்தின் கீழ், விவசாயிகள் விரைந்து பதிவு செய்துகொண்டு, எதிர்பாராத காரணத்தால், விதைப்பு தடைப்பட்டால் அதற்கு இழப்பீட்டைப் பெறமுடியும். மேலும், வறட்சி, வெள்ளம், தண்ணீர் சூழ்தல், திடீர் மழையால் ஏற்படும் மண் சரிவுகள், ஆலங்கட்டி மழை, இயற்கையால் ஏற்படும் தீ விபத்து, புயல் ஆகியவற்றால் ஏற்படும் இழப்பு நடப்பு பயிர்களுக்கும், ஆலங்கட்டி மழை, புயல், திடீர் மழை ஆகியவற்றால் ஏற்படும் இழப்புக்கு அறுவடைக்குப் பிந்தைய பயிர்களுக்கும் ஒருங்கிணைந்த அபாய இழப்பீடு வழங்கப்படுகிறது.
பிரதமர் பயிர்க்காப்பீட்டுத் திட்டத்தின் கீழ், பதிவு செய்ய விரும்பும் விவசாயிகள், அருகிலுள்ள வங்கி, தொடக்க வேளாண் கடன் சங்கம், பொதுச்சேவை மையம்/ கிராம அளவிலான தொழில்முனைவோர், வேளாண்துறை அலுவலகம், காப்பீட்டு நிறுவனத்தின் பிரதிநிதியை தொடர்பு கொள்ளலாம். அல்லது www.pmfby.gov.in என்ற தேசிய பயிர்க் காப்பீட்டு வலைதளத்திற்கோ,  என்ற பயிர்க் காப்பீட்டு செயலியையோ நேரடியாக ஆன்லைனில் தொடர்பு கொள்ளலாம்.
விவசாயிகள் ஆதார் எண், வங்கி பாஸ் புத்தகம், நில ஆவணம்/ குத்தகை ஒப்பந்தம், சுய பிரகடனச் சான்றிதழ் ஆகியவற்றைப் பதிவு செய்யும் நடைமுறையை நிறைவு செய்ய கொண்டு வர வேண்டியது அவசியம். இந்தப் பருவத்தில் இத்திட்டத்தின் கீழ் பதிவு செய்யும் அனைத்து விவசாயிகளுக்கும் அவர்களது விண்ணப்பங்களின் நிலவரம் குறித்து , பதிவு செய்துள்ள தொலைபேசி எண்ணுக்கு குறுந்தகவல் மூலம் தெரியப்படுத்தப்படும்.
விவசாயிகளுக்கு தடையற்ற பதிவை உறுதிசெய்யும் வகையில், வங்கிகள், காப்பீட்டு நிறுவனங்கள், பொதுச்சேவை மையங்கள், மாநில அளவிலான வங்கியாளர்கள் குழு, கிராம அளவிலான தொழில் முனைவோர், மாநில மற்றும் மாவட்ட அளவிலான வேளாண் மற்றும் ஆத்மா அதிகாரிகள் உள்பட 29,275 அதிகாரிகளுக்கு மத்திய வேளாண் மற்றும் விவசாயிகள் நல அமைச்சகம் பயிற்சி அளிக்கிறது. இது தவிர, பல்வேறு சம்பந்தப்பட்ட பிரிவைச் சேர்ந்தவர்களுக்கு காப்பீட்டு நிறுவனங்களும் பயிற்சி அளித்து வருகின்றன. கிசான் அழைப்பு மையங்களைச் சேர்ந்த 600 நிர்வாகிகளுக்கு பயிற்சி வழங்குவதையும் அமைச்சகம் நோக்கமாக கொண்டுள்ளது
--------------------------
(Visitor Counter : 243
பாதுகாப்பு அமைச்சகம்
வைர விழாவைக் கொண்டாடும் இந்திய விமானப் படையின் 44-வது படைப்பிரிவு
இந்திய விமானப்படையின் 44-வது படைப்பிரிவு சண்டிகரில் இந்த ஆண்டு வைர விழாவைக் கொண்டாடுகிறது. இந்த படைப்பிரிவின் புகழ்பெற்ற வரலாறு, நவீன கால இந்தியாவின் ராணுவ வரலாறு மற்றும் ராணுவ இராஜதந்திரத்தின் கலவையாகும். தைரியம், துணிவு, வீரம், பக்தி மற்றும் தொழில்முறை ஆகியவற்றிற்கு பெயர் போன இந்திய விமானப்படை, இப்படையின் சாகசங்களால் நிரம்பியுள்ளது.
1961-ம் ஆண்டு ஏப்ரல் 7-ம் தேதி தோற்றுவிக்கப்பட்ட இந்த படை, 1985-ம் ஆண்டு வரை AN-12 விமானம் கொண்டு இயக்கப்பட்டது. 1985-ம் ஆண்டு மார்ச் மாதத்தில் இப்படை IL-76 விமானத்தை இந்தியாவிற்கு கொண்டு வந்தது. அதே ஆண்டு ஜூன் 16-ம் தேதி இப்படை முதன்முறையாக இந்திய விமானப் படையில் சேர்க்கப்பட்டது. கொரோனா தொற்று காரணமாக 2021-ம் ஆண்டு நடைபெறவிருந்த வைர விழா கொண்டாட்டங்கள் ஒத்திவைக்கப்பட்டன.
"வசுதைவ குடும்பகம்" என்ற தேசத்தின் நம்பிக்கைக்கு இணங்க, நாட்டின் குடிமக்கள் மற்றும் உலகெங்கிலும் உள்ள மக்களுக்கு தேவைப்படும் நேரங்களில் இப்படை பல்வேறு உதவிகளை வழங்கியது. ‘ விடாமுயற்சியின் மூலம் இலக்குகளை அடையுங்கள்’ என்ற நோக்கத்திற்கு ஏற்ப இப்படை செயல்படுகிறது. 1985-ம் ஆண்டில், இப்படைப்பிரிவுக்கு 'மைட்டி ஜெட்ஸ்' என மறுபெயரிடப்பட்டது.
இப்படை தோற்றுவிக்கப்பட்டலிருந்து விமானப் படையின் நடவடிக்கைகளில் முன்னணியில் உள்ளது. தன்னிடம் ஒப்படைக்கப்பட்ட எந்தப் பணியையும் மேற்கொள்வதற்குப் இப்படை எப்போதும் தயாராக உள்ளது.
குடியரசுத் தலைவர் செயலகம்
கோன்ட்வானா பல்கலைக்கழகத்தின் 10-வது பட்டமளிப்பு நிகழ்ச்சியில் குடியரசுத் தலைவர் பங்கேற்பு
மகாராஷ்டிரா மாநிலம் கட்சிரோலில் உள்ள கோன்ட்வானா பல்கலைக்கழகத்தின் 10-வது பட்டமளிப்பு நிகழ்ச்சியில் குடியரசுத் தலைவர் திருமதி திரௌபதி முர்மு இன்று  பங்கேற்று உரையாற்றினார்.
இந்த நிகழ்ச்சியில் பேசிய குடியரசுத் தலைவர், எந்த ஒரு சமூகத்தின் வளர்ச்சிக்கும் கல்வி முக்கிய பங்காற்றுவதாக கூறினார். அனைத்தையும் உள்ளடக்கிய, குறைந்த கட்டணத்தில், மதிப்புமிக்க கல்வியை வழங்குவதில் கோன்ட்வானா பல்கலைக்கழகம் மேற்கொள்ளும் பல்வேறு நடவடிக்கைகளை அறிந்து தாம் மகிழ்ச்சி அடைவதாக தெரிவித்தார். இப்பல்கலைக்கழகம் அறிவு, பகுப்பாய்வு அணுகுமுறை, தொழில்திறன், ஒழுக்கம் ஆகியவற்றின் வாயிலாக மாணவர்களுக்கு அதிகாரம் அளித்துள்ளதாக கூறினார். நீடித்த வாழ்வாதாரத்திற்காக சமத்துவமிக்க கல்விச்சூழல், பன்முகத்துறை ஆராய்ச்சியை ஊக்குவித்தல், கல்வித்திட்டம் ஆகியவற்றை கட்டமைப்பதில் பல்கலைக்கழகம் கவனம் செலுத்தி வருவதாக தெரிவித்தார். இதுபோன்ற கல்விக்கான முன்னெடுப்புகள், பிராந்திய மற்றும் நாட்டின் நீடித்த வளர்ச்சிக்கு பங்களிப்பு செய்ய மாணவர்களை தயார் செய்யும் என்று கூறினார். கல்வி வாயிலாக பழங்குடியின சமுதாயம் மற்றும் பிற்படுத்தப்பட்ட சமுதாயத்தைச் சேர்ந்த இளைஞர்களுக்கு புதிய வாய்ப்புகளை அளிப்பதற்காக கோன்ட்வானா பல்கலைக்கழகத்திற்கு பாராட்டு தெரிவித்துக்கொள்வதாக குறிப்பிட்டார்.
இப்பிராந்தியத்தின் காடுகளின் வளம், கனிம வளங்களின் வளர்ச்சி ஆகியவற்றுடன் உள்ளூர் பழங்குடியின சமுதாயத்தினரின் கலை மற்றும் கலாச்சாரத்தை பாதுகாப்பதற்காக மேற்கொள்ளப்பட்டு வரும் கோன்ட்வானா பல்கலைக்கழகத்தின் முயற்சியால் தாம் மகிழ்ச்சி அடைவதாக குடியரசுத் தலைவர் தெரிவித்தார். வன மேலாண்மை, மூங்கில் கைவினைக்கலை, டேலி கணக்குகள் போன்ற படிப்புகள் மூலம் அனுபவ கற்றலை ஊக்கப்படுத்தும் பல்கலைக்கழகத்தை அவர் பாராட்டினார். உள்ளூர் விவகாரம் தொடர்பான ஆராய்ச்சி குறித்த பழங்குடியினர் ஆராய்ச்சி மையத்தை ஏற்படுத்தியதற்காகவும் அவர் பாராட்டு தெரிவித்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையான இந்தியா என்ற பிரதமரின் தொலைநோக்குப் பார்வை மக்கள் இயக்கமாக மாறியுள்ளது: மத்திய இணையமைச்சர் திரு கௌசல் கிஷோர் பேச்சு
தூய்மை புத்தொழில் சவால் போட்டியில் வெற்றியாளர்களுக்கு மத்திய வீட்டு வசதி மற்றும் நகர்ப்புற விவகாரங்கள் அமைச்சகம் நேற்று பரிசுகளை வழங்கியது. மத்திய வீட்டு வசதி மற்றும் நகர்ப்புற விவகாரங்கள் துறை இணையமைச்சர் திரு கௌசல் கிஷோர், இந்தியாவுக்கான ஃபிரான்ஸ் தூதர் திரு இமானுவேல் லெனைன், அமைச்சக செயலாளர் திரு மனோஜ் ஜோஷி, துப்புரவு மற்றும் கழிவு மேலாண்மை துறையில் இயங்கும் புத்தொழில் நிறுவனங்களின் பிரதிநிதிகள் உள்ளிட்டோர் நிகழ்ச்சியில் கலந்து கொண்டனர்.
விழாவில் பேசிய அமைச்சர், தூய்மையான இந்தியா என்ற பிரதமர் திரு நரேந்திர மோடியின் தொலைநோக்குப் பார்வை, நகர்ப்புற தூய்மை இந்தியா இயக்கத்தின் தொடக்கம் மூலம் மக்கள் இயக்கமாக வடிவம் பெற்றுள்ளது என்று தெரிவித்தார். இந்த இயக்கத்தின் கீழ் கழிவு பொருட்களை மறுசுழற்சி செய்வது மற்றும் அவற்றை பயனுள்ள பொருட்களாக மாற்றும் செயல், குப்பைகள் இல்லாத நகரங்களை நோக்கிய பாதையில் பயணிக்க உதவுவதுடன், மிகப்பெரிய அளவில் வேலை வாய்ப்பையும் உருவாக்குகிறது என்று அவர் குறிப்பிட்டார்.
தூய்மை புத்தொழில் சவாலின் கீழ் தேர்ந்தெடுக்கப்பட்ட 30 புத்தொழில் நிறுவனங்களில் முதல் 10 இடங்களில் உள்ள நிறுவனங்கள் ஒவ்வொன்றும் ரூ. 25 லட்சம் நிதி உதவியை புத்தொழில் நிறுவனங்களை ஊக்குவிக்கும் முன்முயற்சியான ஃபிரான்ஸ் அரசின் ஃபிரெஞ்ச் டெக் நிறுவனத்திடம் இருந்து பெறும் என்று அமைச்சர் தெரிவித்தார். மீதமுள்ள 20 நிறுவனங்கள் ஒவ்வொன்றும் ரூ. 20 லட்சத்தை நிதி உதவியாக இந்திய அரசிடமிருந்து பெறும் என்றும் அமைச்சர் தெரிவித்தார்.
இந்த சவால் வாயிலாக புத்தொழில் நிறுவனங்களை ஊக்குவிக்கும் முயற்சி, ‘மேக் இன் இந்தியாவை' நோக்கிய நடவடிக்கை என்று திரு கௌசல் கிஷோர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1861046